ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
2025 నాటికి దేశంలో క్షయవ్యాధిని అంతమొందించే లక్ష్యంతో చేపట్టిన “ప్రధాన్ మంత్రి టిబి ముక్త్ భారత్ అభియాన్”ను సెప్టెంబరు 9న ప్రారంభించనున్న గౌరవనీయ రాష్ట్రపతి
ప్రజల మద్దతు కార్యక్రమంపై దృష్టి
ని-క్షయ్ 2.0 పోర్టల్ కూడా ప్రారంభించబడుతుంది
2025 నాటికి దేశం నుండి టిబిని నిర్మూలించడానికి చేపట్టిన ప్రధాన మంత్రి టిబి ముక్త్ భారత్ అభియాన్ను గౌరవనీయులైన రాష్ట్రపతి శ్రీమతి ద్రౌపది ముర్ము సెప్టెంబర్ 9న వర్చువల్గా ప్రారంభించనున్నారు. ఎస్డిజి లక్ష్యం 2030 కంటే ఐదేళ్ల ముందే దేశంలో టిబిని అంతం చేయాలని 2018 మార్చిలో జరిగిన ఢిల్లీ ఎండ్ టీబీ సమ్మిట్లో ప్రధానమంత్రి శ్రీ నరేంద్రమోదీ పిలుపునిచ్చారు. కేంద్ర ఆరోగ్య మరియు కుటుంబ సంక్షేమ శాఖ మంత్రి డాక్టర్. మన్సుఖ్ మాండవ్య, కేంద్ర ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్, కేంద్ర మంత్రులు, గవర్నర్లు మరియు లెఫ్టినెంట్ గవర్నర్లు మరియు ఇతర ప్రముఖుల సమక్షంలో ఈ అభియాన్ ప్రారంభించబడుతుంది. 2025 నాటికి టిబి నిర్మూలన పట్ల దేశం నిబద్ధతను పునరుద్ఘాటిస్తున్నందున వర్చువల్ ఈవెంట్కు రాష్ట్ర & జిల్లా ఆరోగ్య పరిపాలన, కార్పొరేట్లు, పరిశ్రమలు, పౌర సమాజం మరియు స్వచ్ఛంద సంస్థల ప్రతినిధులు హాజరవుతారు.
టీబీ చికిత్స పొందుతున్న వారికి మద్దతు ఇవ్వడంతో పాటు టీబీ నిర్మూలన దిశగా దేశ పురోగతిని వేగవంతం చేయడానికి అలాగే అందరు వాటాదారులను ఏకతాటిపైకి తీసుకురావడానికి ప్రధాన మంత్రి టీబీ ముక్త్ భారత్ అభియాన్ ఉద్దేశించబడింది. అభియాన్లో కీలకమైన ని-క్షయ్ మిత్ర కార్యక్రమాన్ని కూడా గౌరవనీయ రాష్ట్రపతి ప్రారంభిస్తారు. టీబీ చికిత్స పొందుతున్న వారికి వివిధ రకాల సహాయాన్ని అందించడానికి దాతలకు ఒక వేదికను ని-క్షయ్ మిత్ర పోర్టల్ అందిస్తుంది. మూడు కోణాల మద్దతులో పోషక, అదనపు రోగనిర్ధారణ మరియు వృత్తిపరమైన మద్దతు కూడా వీటిలో ఉన్నాయి. ని-క్షయ్ మిత్రలు అని పిలువబడే దాతలు, ఎన్నుకోబడిన ప్రతినిధులు, రాజకీయ పార్టీలు, కార్పొరేట్లు, ఎన్జీఓలు మరియు వ్యక్తుల వరకూ అందరూ కూడా ఇందులో వాటాదారులు కావచ్చు.
2025 నాటికి దేశం నుండి టిబిని నిర్మూలించాలనే ప్రతిష్టాత్మక లక్ష్యాన్ని సాధించడానికి దేశంలోని వివిధ వర్గాల ప్రజలందరినీ ఏకతాటిపైకి తీసుకురావడం, రోగి కేంద్రీకృత ఆరోగ్య వ్యవస్థ ఆవశ్యకతను హైలైట్ చేయడం ఈ ప్రారంభ కార్యక్రమం లక్ష్యం.
హోం మంత్రిత్వ శాఖ
ఆయుధాలు, మాదక ద్రవ్యాల అక్రమ రవాణా
పంజాబ్ రాష్ట్రంలో భారతదేశం-పాకిస్తాన్ సరిహద్దు గుండా ఆయుధాలు/మాదక ద్రవ్యాల అక్రమ రవాణా చేయడానికి దేశ వ్యతిరేక శక్తులు /స్మగ్లర్లు డ్రోన్లను ఉపయోగిస్తున్నారు. గత మూడేళ్ల కాలంలో 2023 జూన్ 30 వరకు ఆయుధాలు/మాదకద్రవ్యాల అక్రమ రవాణా కోసం డ్రోన్లను ఉపయోగించినట్టు గుర్తించడం జరిగింది.
ఈ విషయంలో ప్రభుత్వం తీసుకున్న చర్యలు క్రింది విధంగా ఉన్నాయి:-
i. సరిహద్దుల్లో పట్టు సాధించడానికి సరిహద్దు భద్రతా దళం చర్యలు అమలు చేస్తోంది. సరిహద్దులో 24 గంటలపాటు నిఘా నిర్వహిస్తోంది. అంతర్జాతీయ సరిహద్దు వెంబడి పెట్రోలింగ్, తనికీలు చేయడం , అబ్జర్వేషన్ పోస్ట్లను నిర్వహించడం లాంటి కార్యక్రమాలు అమలు జరుగుతున్నాయి.
ii. అంతర్జాతీయ సరిహద్దు లో సరిహద్దు కంచె ఏర్పాటు.
iii.వెలుతురు సరిగ్గా లేని సమయంలో సరిహద్దు భద్రతా కంచె వెంట బోర్డర్ ఫ్లడ్ లైట్ల ఏర్పాటు.
iv. ఇంటెలిజెన్స్ నెట్వర్క్ను బలోపేతం చేయడం, ఇతర భద్రతా సంస్థలతో సమన్వయంతో పని చేయడం.
v. వాహనాలు, అదనపు ప్రత్యేక నిఘా పరికరాలు మోహరించడం ద్వారా నిఘా వ్యవస్థను పటిష్టం చేయడానికి పంజాబ్ రాష్ట్రంతో సహా ఇండో-పాకిస్తాన్ సరిహద్దు వెంబడి వివరణాత్మక వల్నరబిలిటీ మ్యాపింగ్ నిర్వహించబడింది. సీసీటీవీ /పిటిజెడ్ కెమెరాలు, ఐఆర్ సెన్సార్లు, కమాండ్ అండ్ కంట్రోల్ సిస్టమ్తో కూడిన ఇన్ఫ్రారెడ్ అలారంతో కూడినసమగ్ర అధునాతన సాంకేతిక పరికరాలు అంతర్జాతీయ సరిహద్దు వెంబడి ఏర్పాటు అయ్యాయి.
vi. డ్రోన్ దాడులు ఎదుర్కోవడానికి పంజాబ్ సరిహద్దు ప్రాంతాల్లో యాంటీ డ్రోన్ వ్యవస్థలను మోహరించారు. యాంటీ-రోగ్ డ్రోన్ ఎస్ఓపీ ని అభివృద్ధి చేసి ఫీల్డ్ యూనిట్లకు పంపిణీ చేయడం జరిగింది.
vii. అంతర్గత ప్రాంతాల్లో గాలింపు చర్యలు చేపట్టడానికి కోసం డ్రోన్ కదలికలను గమనించిన వెంటనే స్థానిక పోలీసులకు సమాచారంఅందించడం జరుగుతోంది. . డ్రోన్ కదలికలు గుర్తించడానికి డ్రాపింగ్ జోన్లలో క్రమం తప్పకుండా తనికీలు జరుగుతున్నాయి.
viii. సరిహద్దు ప్రాంతాల్లో సాధారణ ప్రజలకు మానవ రహిత వాహనాలు /డ్రోన్ కార్యకలాపాలు, వాటి వల్ల ఎదురయ్యే భద్రతాపరమైన చిక్కులపై అవగాహన కల్పించడానికి చర్యలు అమలు జరుగుతున్నాయి. మానవ రహిత వాహనాలు /డ్రోన్ లకు సంబంధించిన సమాచారాన్ని సరిహద్దు భద్రతా దళం, స్థానిక పోలీసులకు తెలియజేయాలని ప్రజలకు సూచనలు జారీ అయ్యాయి.
ix. రోగ్ డ్రోన్లను ఎదుర్కోవడానికి అందుబాటులో ఉన్న సాంకేతికతను అంచనా వేయడానికి రూజ్ డ్రోన్లతో వ్యవహరించడంలో దాని ప్రభావాన్ని ధృవీకరించడానికి సరిహద్దు భద్రతా దళం డీజీ పర్యవేక్షణలో యాంటీ రోగ్ డ్రోన్ టెక్నాలజీ కమిటీ ని హోం మంత్రిత్వ శాఖ ఏర్పాటు చేసింది.
లోక్సభలో ఒక ప్రశ్నకు లిఖితపూర్వకంగా ఇచ్చిన సమాధానంలో హోం వ్యవహారాల సహాయ మంత్రి శ్రీ నిసిత్ ప్రమాణిక్ ఈ వివరాలు తెలిపారు.
సమాచార, ప్రసార మంత్రిత్వ శాఖ
రాజ్యాంగ దినోత్సవం సందర్భంగా ఇ-సంకలనాన్ని ఆవిష్కరించిన ప్రకాష్ జావదేకర్
రాజ్యాంగం, ప్రాథమిక హక్కుల, ప్రాథమిక విధులపై వ్యాసాల ఇ- సంకలనాన్ని కేంద్ర సమాచార, ప్రసార శాఖ మంత్రి ప్రకాష్ జావదేకర్ గురువారం ఆవిష్కరించారు.
ఈ సందర్భంగా మాట్లాడుతూ, నేడు ఆవిష్కరించిన సంకలనం చాలా ముఖ్యమైన పత్రమని, ఈ చొరవ తీసుకున్న ప్రెస్ ఇన్ఫర్మేషన్ బ్యూరోను, సమాచార, ప్రసార మంత్రిత్వ శాఖను మంత్రి అభినందించారు. ప్రెస్ ఇన్ఫర్మేషన్ బ్యూరో  అందించిన వ్యాసాలు ప్రముఖల కలం నుంచి జాలువారినవని, సంబంధిత విషయాంశానికి ఇవి ఏక కేంద్ర ప్రమాణంగా ఉంటాయని చెప్పారు.
రాజ్యాంగం దేశంలోనే అతిపెద్ద మతపర గ్రంథమన్న ప్రధానమంత్రి నరేంద్ర మోడీ మాటలను మంత్రి గుర్తు చేసుకున్నారు. రాజ్యాంగం దినోత్సవాన్ని జరుపుకోవాలన్న ఆలోచన ప్రధానమంత్రిదని ఆయన చెప్పారు.
రాజ్యాంగం అసమానమైన పత్రమని, ప్రజలందరి హక్కులను సమానంఆ ఇందులో పొందు పరిచి, సమాజంలోని అన్ని వర్గాలకు సమన్యాయమనే వ్యవస్థను ఉనికిలోకి తెచ్చిందని, రాజ్యాంగ ప్రాముఖ్యతను జావదేకర్ నొక్కి చెప్పారు.
ఈ పుస్తకాన్ని దిగువన ఇచ్చిన లింక్ ద్వారా చదవవచ్చుః
https://static.pib.gov.in/WriteReadData/ebooklat/Flip-Book/constfiles/index.html
ఇ-సంకలనం గురించిః
న్యాయమూర్తులు, పారిశ్రామిక వేత్తలు, కళాకారులు సహా పలు రంగాలకు చెందిన ప్రముఖ వ్యక్తులు రచించిన 32 వ్యాసాలు ఈ ఇ-బుక్లో ఉన్నాయి. ఇందులో ప్రముఖ వ్యాసకర్తలు ఆనంద్ మహీంద్ర, అటార్నీ జనరల్ కె.కె. వేణుగోపాల్, సోనాల్ మాన్సింగ్. తొలుత కాఫీ టేబుల్ బుక్గా దీన్ని విడుదల చేయాలనుకున్నప్పటికీ, విస్త్రత స్థాయిలో దీన్ని అందుబాటులో ఉంచడం కోసం ఇ- సంకలనంగా విడుదల చేశారు. ఈ సంకలనం ప్రధానంగా రాజ్యాంగం నిర్దేశించిన ప్రాథమిక హక్కులు, ప్రాథమిక విధులతో పాటుగా, జాతి సమగ్రతను సంరక్షించడం కోసం, ప్రజల ఉన్నతి కోసం రాజ్యాంగం పోషించిన భారీ పాత్రపై దృష్టి పెట్టింది.
ఆరోగ్య, కుటుంబ సంక్షేమ మంత్రిత్వ శాఖ
“బి.1.617 వేరియంట్ తో భారత్ కు సంబంధమున్నట్టు ప్రపంచ ఆరోగ్య సంస్థ చెప్పలేదు”
అంతర్జాతీయంగా ప్రమాదకరమైన వేరియెంట్ గా భావిస్తున్న బి.1.617 గురించి ప్రపంచ ఆరోగ్య సంస్థ హెచ్చరించినట్టు వార్తలు రాగా, కొన్ని వార్తా సంస్థలు ఆ ప్రమాదకర వేరియంట్ ను భారత్ తో ముడిపెట్టాయి. ఈ వార్తలు అసత్యాలు, నిరాధారమైనవి.
అందువలన బి.1.617 అనే వేరియంట్ ను ప్రపంచ ఆరోగ్య సంస్థ వారు విడుదల చేసిన 32 పేజీల డాక్యుమెంట్ లో భారత్ కు ఆపాదించలేదని స్పష్టం చేస్తున్నాం. ఈ నిజానికి ఆ డాక్యుమెంట్ లో ఎక్కడా ఇండియన్  అనే పదమే వాడలేదు.
రక్షణ మంత్రిత్వ శాఖ
ఇండొనేషియాలోని జకార్తా చేరుకున్న ఐఎన్ఎస్ సహ్యాద్రి & ఐఎన్ఎస్ కోల్కత
ఆగ్నేయ ఐఒఆర్ మిషన్లో మోహరించిన రెండు భారతీయ యుద్ధ నౌకలు ఐఎన్ఎస్ సహ్యాద్రి, ఐఎన్ఎస్ కోల్కతా 17 జులై 2023న జకార్తా చేరుకున్నాయి. ఇండొనేషియా నావికాదళం ఆ నౌకలను సాదరంగా స్వాగతించింది.
రేవులో స్వల్పకాలం ఆగిన సందర్భంలో రెండు నావికాదళాల మధ్య పరస్పర సహకారాన్ని, వగాహనను బలోపేతం చేసే లక్ష్యంతో భారతీయ, ఇండొనేషియా నావికాదళాలు వృత్తిపరమైన సంభాషణలు, ఉమ్మడి యోగా సెషన్లు, క్రీడలు, అంతర్ డెక్ సందర్శనలు వంటి కార్యకలాపాలలో నిమగ్నం కానున్నారు.
ఆపరేషనల్ టర్న్అరౌండ్ పూర్తి అయిన తర్వాత, రెండు నౌకలు సముద్రంలో ఇండినేషియా నావికాదళంతో కలిసి మారిటైం పార్ట్నర్షిప్ ఎక్సర్సైజ్ లో పాల్గొంటాయి. ఇప్పటికే ఇరు నావికాదళాల మధ్య ఉన్నత స్థాయిలో గల అంతర్ కార్యాచరణను మరింత బలోపేతం చేయడం ఈ విన్యాసాల లక్ష్యం.
ఐఎన్ఎస్ సహ్యాద్రి దేశీయంగా రూపకల్పన చేసి, నిర్మించిన ప్రాజెక్ట్ -17 తరగతి మూడవ రహస్య యుద్ధ నౌక కాగా, ఐఎన్ఎస్ కోల్కతా తొలిసారి దేశీయంగా రూపకల్పన చేసి, ప్రాజెక్ట్ -15 ఎ క్లాస్ కింద నిర్మించిన స్టెల్త్ డిస్ట్రాయర్. రెండు నౌకలను ముంబైలోని మజాగాంవ్ డాక్ షిప్బిల్డర్స్ లిమిటెడ్లో నిర్మించారు.
మహిళా, శిశు అభివృద్ధి మంత్రిత్వ శాఖ
పోషణ్ అభియాన్ కింది నిధుల వ్యయం
పోషకాహారాన్ని మెరుగుపరిచే ఎజెండాను పంచాయతీ రాజ్ సంస్థలు / గ్రామ సంస్థలు మొదలైనవాటిని 'జన్ అందోళన్' గా మార్చడంపై పోషణ్ అభియాన్ దృష్టి పెడుతుంది. పిల్లల , కౌమార బాలికలు , దేశవ్యాప్తంగా గర్భిణీ స్త్రీలు మరియు పాలిచ్చే తల్లులు పోషక స్థితి మెరుగుదల కోసం ప్రవర్తనా మార్పును ప్రవేశపెట్టడానికి ప్రయత్నిస్తుంది.
పోషణ్ అభియాన్ కింద గత మూడేళ్లు ఖర్చు పెట్టిన నిధుల వివరాలు :

|
|
2017-18
|
|
2018-19
|
|
2019-20
|
|
879.48
|
|
2590.67
|
|
1879.23
కేంద్ర మహిళా, శిశు అభివృద్ధి శాఖ మంత్రి శ్రీమతి స్మృతి జుబిన్ ఇరానీ, ఈ రోజు రాజ్యసభలో లిఖితపూర్వక సమాధానంలో ఈ సమాచారం ఇచ్చారు.
రక్షణ మంత్రిత్వ శాఖ
ఆపరేషన్ సముద్ర సేతు- 700 మంది భారతీయులతో మాలే నుంచి భారతకు పయనమైన ఐఎన్ఎస్ జలాశ్వ
'ఆపరేషన్ సముద్ర సేతు' కార్యక్రమంలో ఐఎన్ఎస్ జలాశ్వ నౌక చురుకుగా పాల్గొంటోంది. ఈ ఆపరేషన్లో భాగంగా మూడో దశ పర్యటనలో భారతీయ నావికా దళం నౌక ఐఎన్ఎస్ జలాశ్వ గురువారం  మాల్దీవులోని మాలేకు చేరుకుంది. కోవిడ్ -19 ప్రత్యేక పరిస్థితుల నేపథ్యంలో.. మన పౌరులను విదేశీ తీరాల నుండి సముద్ర మార్గం ద్వారా స్వదేశానికి తీసుకురావడానికి భారత్ మొదలుపెట్టిన ప్రయత్నానికి భారత నావికా దళం తగిన తోడ్పాటును అందిస్తూ వస్తోంది. ఇందులో భాగంగా, ఐఎన్ఎస్ జలాశ్వ నౌక శుక్రవారం  సాయంత్రం
మాలే నుంచి 700 మంది భారతీయ పౌరులను తీసుకొని భారత్కు తిరుగు పయనమైంది. ఈ
సమయంలో జలాశ్వ ఓడను మాల్దీవుల కోస్ట్ గార్డ్ కమాండెంట్ కల్నల్ మొహమ్మద్ సలీమ్ సందర్శించారు. భారత ప్రభుత్వం చేపట్టిన 'మిషన్ వందే భారత్' యొక్క విస్తృత పరిధి కింద
ఐఎన్ఎస్ జలాశ్వ తాజా పర్యటనతో మాల్దీవులు మరియు శ్రీలంక నుండి దాదాపు 2700 మంది భారతీయ పౌరులను విజయవంతంగా భారత తీరాలకు తీసుకువచ్చినట్టు కానుంది. కోవిడ్-19 ప్రోటోకాల్లను ఆన్బోర్డ్లో కచ్చితంగా పాటిస్తూ ఈ భారతీయుల తరలింపు కార్యక్రమాన్ని నావికా దళం నౌక ఐఎన్ఎస్ జలాశ్వ చేపడుతోంది. ఈ నౌన ఆదివారం  తమిళనాడులోని టుటికోరిన్కు చేరుకుంటుంది. మాలే నుంచి తీసుకువస్తున్న భారతీయులను నావికా దళం వారు తమిళనాడులోని టుటికోరిన్ వద్ద దింపి స్థానిక రాష్ట్ర అధికారుల సంరక్షణకు అప్పగించనున్నారు.
(
రక్షణ మంత్రిత్వ శాఖ
ఛీఫ్ ఆఫ్ నావల్స్టాఫ్ అడ్మిరల్ ఆర్ హరికుమార్ జపాన్ పర్యటన
ఛీఫ్ ఆఫ్ నావల్స్టాఫ్  అడ్మిరల్ ఆర్.హరికుమార్ 2022 నవంబర్ 5 నుంచి నవంబర్ 09 వరకు జపాన్లో అధికారికంగా పర్యటించనున్నారు. అక్కడ ఆయన ఇంటర్నేషనల్ ఫ్లీట్ రివ్యూ  ను సందర్శిస్తారు. జనాప్ లోని యోకోసుకా వద్ద నవంబర్ ఆరున జపాన్ మారిటైమ్ సెల్ఫ్డిఫెన్స్ ఫోర్స్  దీనిని నిర్వహిస్తోంది. ఈ సంస్థ 70 వ వార్షికోత్సవం సందర్భంగా దీనిని నిర్వహిస్తున్నారు.
జపాన్ పర్యటన సందర్భంగా పశ్చిమ పసిఫిక్నావల్ సింపోసియం  పరిశీలకుడిగా ఆయన 18వ డబ్ల్యుపిఎన్ఎస్ కు హాజరవుతారు.ప్రస్తుతం దీనికి అధ్యక్షత వహిస్తున్న జపాన్ యోకోహోమాలో దీనిని ఏర్పాటు చేస్తోంది.
ఐఎఫ్ఆర్, డబ్ల్యుపిఎన్ఎస్లలో భారత్ తరఫున ప్రాతినిధ్యం వహించడంతోపాటు ఆయన ఎక్సర్సైజ్ మలబార్ 2022 ఎడిషన్ ప్రారంభోత్సవ కార్యక్రమంలో పాల్గొంటారు. ఇది యొకోసుక లో జరుగుతుంది. ఆస్ట్రేలియా, జపాన్, అమెరికాలు ఇందులో పాల్గొంటాయి. 1992లో రూపుదిద్దుకున్న ఈ సంస్థ మలబార్ ఎక్సర్సైజ్ 30 వ వార్షికోత్సవం ప్రస్తుతంజరుగుతోంది.
అడ్మిరల్ ఆర్ హరికుమార్, ఈ సందర్బంగా ఐఎఫ్ఆర్, డబ్ల్యుపిఎన్ఎస్, మలబార్ సమావేశాల సందర్బంగా హాజరవుతున్న 30 దేశాల కు చెందిన నౌకాదళాధిపతులు, వివిధ దేశాల ప్రతినిధివర్గాల నాయకులతో మాట్లాడతారు. భారత నావికాదళ నౌకలు శివాలిక్, కమొరోటాలు జపాన్ లోని యోకోసుకాకు నవంబర్ 2న చేరుకున్నాయి. ఇవి ఐఎప్ఆర్, ఎక్సర్సైజ్ మలబార్ 2022 లో పాల్గొంటాయి. దేశీయంగా రూపొందించిన ఈ భారతీయ నౌకలు ఈ బహుళదేశ కార్యక్రమాలలో పాల్గొనడం, మన దేశ షిప్యార్డులకు నౌకానిర్మాణ రంగంలో గల సమర్దతను, పెద్ద సంఖ్యలో హాజరయ్యే ప్రతినిధుల ముందు ప్రదర్శించడానికి వీలు కలుగుతుంది. సిఎన్ఎస్ జపాన్ పర్యటన జపాన్తో ఉన్నతస్థాయి ద్వైపాక్షిక రక్షణ కార్యకలాపాలకు.బహుళపక్ష కార్యకలాపాలలో ఇండియా పాల్గొంటుండడాన్ని, ఇండియా క్రియాశీల మద్దతును ఇది సూచిస్తుంది.
ప్రధాన మంత్రి కార్యాలయం
భారతదేశ జి20 అధ్యక్షతన జరిగిన 100 వ జి20 సమావేశాన్ని ప్రశంసించిన ప్రధాన మంత్రి
భారతదేశ జి20 అధ్యక్షతన జరిగిన 100 వ జి20 సమావేశాన్ని ప్రధాన మంత్రి శ్రీ నరేంద్ర మోదీ ప్రశంసించారు.
జి20 ఇండియా చేసిన ట్వీట్ కు ప్రధాన మంత్రి ప్రతిస్పందిస్తూ -
‘‘ ‘ఒకే భూమి, ఒకే కుటుంబం, ఒకే భవిష్యత్తు’ అనే సూత్రం ద్వారా మార్గనిర్దేశం చేస్తూ, ‘వసుధైవ కుటుంబకం’ అనే తత్వాని కి అనుగుణం గా, ప్రపంచ ప్రయోజనాల కు, మెరుగైన గ్రహాన్ని రూపొందించడాని కి ‘భారతదేశ జి20 అధ్యక్షత’ పని చేస్తుంది’’ అని ఒక ట్వీట్ లో పేర్కొన్నారు.
సాంస్కృతిక మంత్రిత్వ శాఖ
ఆజాదీ కా అమృత్ మహోత్సవ్లో భాగంగా దేశంలోని భిన్న వస్త్రసంప్రదాయాలను ఒక చోట చేర్చేందుకు సూత్ర్ సంతతి ప్రదర్శన
భారతదేశం స్వతంత్ర దేశంగా జన్మించిన 75 సంవత్సరాల అయిన సందర్భంగా గురువారం నాడు దేశంలోని విభిన్న వస్త్ర సంప్రదాయాలను ఒకచోట చేర్చి సూత్ర్ సంతతి ప్రదర్శనను అభేరాజ్ బల్డోటా ఫౌండేషన్ సహకారంతో సాంస్కృతిక మంత్రిత్వ శాఖ & నేషనల్ మ్యూజియం సంయుక్తంగా నిర్వహించాయి.
ఈ ప్రదర్శన న్యూఢిల్లీలో 20 సెప్టెంబర్, 2022 వరకు కొనసాగుతుంది.
ప్రదర్శనను సాంస్కృతిక మంత్రిత్వ శాఖ కార్యదర్శి శ్రీ గోవింద్ మోహన్ ప్రారంభించారు.
సూత్ర్ సంతతి అంటే నూలు కొనసాగింపు అని అర్థం. భారతీయ సంస్కృతి, సమాజంలో కొనసాగుతున్న సంవాదానికి ఒక రూపం దీని శీర్షిక. ఇది గతానికి భవిష్యత్తుకు వంతెనగా ఉంటూ దాని పరిణామాన్ని మలుస్తుంది. ప్రదర్శనలో 75మంది ప్రముఖ చేతివృత్తి పనివారు, కళాకారులు, డిజైనర్లు, హస్తకళాకారుల చేత రూపొందించిన 100 రకాల నేత వస్త్రాలను ప్రదర్శనలో ఉంచారు.
లవీనా బల్దోతా నిర్వహిస్తున్న ఈ ప్రదర్శన నైపుణ్యాలను, పర్యావరణ పరిరక్షణలనే కీలక అంశాలను పట్టి చూపుతుంది. ప్రదర్శనలో చేతితో నేసినవి, చేతి ఎంబ్రాయిడరీ, రెసిస్ట్ డయ్యింగ్, ప్రింటింగ్, పెయింటింగ్, ఆప్లిక్ వర్క్ సహా ఇతర రకాల నూలు, వస్త్రాల చేతిపనిలో నేర్పుతో సృష్టించినవి ఉన్నాయి. కందు, నల్లపత్తి, మల్బరీ, అటవీ పట్టు, ఒంటె, గొర్రెల ఉన్ని, మేక, యాక్ ఉన్ని వంటి స్థానిక రకాల నుంచి ఈ ప్రదర్శనలో పెట్టిన వస్త్రాలలో ఉపయోగించే ఫైబర్లు ఉన్నాయి. ప్రదర్శన పరిరక్షణ దార్శనికత - సేంద్రీయ, నిదానమైన వినియోగదారువాదం భారత్ ఒక జాతిగా స్వీయ విలు, స్వాభావిక సామూహికత్వం, అటువంటి లక్ష్యాల దిశగా నడిపించేందుకు అవసరమైన సమన్వయ కృషిని ప్రోత్సహించడంగా ఉంది.
పాల్గొంటున్నవారికి సంబంధించిన ముఖ్యాంశాలుః
చేతివృత్తి కళాకారులుః వసీం , విజయ్ గులేల్ , శూన్య .
సంస్థలు/ ఎన్జీవోలు - రాహుల్ జూన్ కింద ఆషా  ; మనీష్ సక్సేనాచే ఆద్యం; కరిష్మా స్వాలి చే చాణక్య స్కూల్ ఆఫ్ క్రాఫ్ట్; మాళవికా శివకుమారి & జీన్ ఫ్రాంకాయిస్ లెసేజ్ చే వస్త్ర కళ; గుడ్ ఎర్త్.
పాల్గొంటున్న ఫ్యాషన్ & టెక్స్టైల్ డిజైనర్లు, వస్త్రధారణ చేసేవారు, బహుశాస్త్ర సమ్మిళిత కళాకారులలో అబూ సందీప్, అష్దీన్, అంజుల్ భండారీ, ఆషిష్ షా, గౌరవ్ గుప్తా, గౌరంగ్ షా, మనీష్ మల్హోత్రా, పీటర్ డి అస్కోలీ, సంజయ్ గార్గ్ , స్మృతి మొరార్కా, తరుణ్ తహిలియానీ వంటివారు ఉన్నారు.
నేత పునరుద్ధరణ వాదులుః ఆసిఫ్ షేక్  ఛార్లీ మత్లీనా, దర్శన్ షా , జమీనా జెలియాంగ్ , పూర్వీ పటేల్, రాధికా రాజె , స్వాతి & సునయన, ఉమంగ్ హతీసింగ్ సహా పలువురు ఉన్నారు.
జౌళి కళాకారులుః అజయ్ భోజ్, అషితా సింఘల్ , జిగ్నేష్ పాంచాల్, లక్ష్మీ మాధవన్, ప్రగతి మాధుర్, పుష్యమిత్ర జోషి , సబీహా దోహద్వాలా, సుకన్యా గార్గ్ సహా పలువురు ఉన్నారు.
ఆరోగ్య, కుటుంబ సంక్షేమ మంత్రిత్వ శాఖ
దేశవ్యాప్తంగా 56 కోట్ల మైలురాయి దాటిన టీకా డోసుల పంపిణీ
97.52% గా నమోదైన కోలుకున్నవారి శాతం; 2020 మార్చి తరువాత అత్యధికం
గత 24 గంటల్లో 35,178 కొత్త కోవిడ్ కేసులు
ప్రస్తుతం చికిత్సలో ఉన్న కేసులు 3,67,415; 148 రోజుల అత్యల్పం
చికిత్సలో ఉన్నవి మొత్తం కేసుల్లో 1.14%. మార్చి 2020 తరువాత అత్యల్పం
రోజువారీ పాజిటివిటీ 1.96%, 23 రోజులుగా 3% లోపు
భారతదేశమంతటా ఇప్పటిదాకా ఇచ్చిన కోవిడ్ టీకా డోసుల సంఖ్య 56 కోట్ల మైలురాయి దాటింది. 62,67,149 శిబిరాల ద్వారా మొత్తం 56,06,52,030 టీకా డోసుల పంపిణీ పూర్తయినట్టు ఈ ఉదయం 7 గంటలకు అందిన సమాచారం సూచిస్తోంది గత 24 గంటలలో 55,05,075 టీకా డోసుల పంపిణీ జరిగింది.
|
|
ఆరోగ్య సిబ్బంది
|
|
మొదటి డోస్
|
|
1,03,51,471
|
|
రెండో డోస్
|
|
81,39,176
|
|
కోవిడ్ యోధులు
|
|
మొదటి డోస్
|
|
1,82,91,828
|
|
రెండో డోస్
|
|
1,23,10,279
|
|
18-44 వయోవర్గం
|
|
మొదటి డోస్
|
|
20,53,38,194
|
|
రెండో డోస్
|
|
1,66,89,475
|
|
45-59 వయోవర్గం
|
|
మొదటి డోస్
|
|
11,96,50,340
|
|
రెండో డోస్
|
|
4,68,78,435
|
|
60 ఏళ్ళు పైబడ్డవారు
|
|
మొదటి డోస్
|
|
8,20,88,223
|
|
రెండో డోస్
|
|
4,09,14,609
|
|
మొత్తం
|
|
56,06,52,030
సార్వత్రిక టీకాల కార్యక్రమం కొత్తదశ జూన్ 21న ప్రారంభమైంది. టీకాల పరిధిని విస్తరించి దేశవ్యాప్తంగా వేగంగా అమలు చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. దేశ వ్యాప్తంగా కోలుకున్నవారి శాతం గత 24 గంటల్లో 97.52% కు చేరుకోవటం విశేషం. కరోనా సంక్షోభం మొదలైనప్పటినుంచి కోలుకున్నవారి శాతం ఇదే అత్యధికం కరోనా సంక్షోభం మొదలైనప్పటినుంచి ఇప్పటిదాకా 3,14,85,923 మందికోలుకున్నారు. గత 24 గంటలలో 37,169 మంది బాధితులు కోలుకున్నారు.
గత 24 గంటలలో దేశవ్యాప్తంగా 35,178 కొత్త కేసులు నమోదయ్యాయి. 52 రోజులుగా కొత్త కేసులు 50 వేల లోపే ఉంటున్నాయి. కేంద్ర, రాష్ట ప్రభుత్వాల ఉమ్మడి కృషి ఫలితంగానే ఈ ధోరణి నమోదవుతోంది.
దేశవ్యాప్తంగా చికిత్సలో ఉన్నవారు 3,67,415 మంది. ఇది 148 రోజుల అత్యల్పం. చికిత్సలో ఉన్న కేసులు మొత్తం పాజిటివ్ కేసులలో 1.14% మాత్రమే
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 17,97,559 పరీక్షలు జరపగా ఇప్పటిదాకా చేసిన మొత్తం పరీక్షలు 49.84 కోట్లకు పైగా  అయ్యాయి. ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 1.95% కాగా ఇది 54 రోజులుగా 3% లోపు ఉంటోంది. రోజువారీ పాజిటివిటీ 1.95% కు చేరగా వరుసగా 23 రోజులుగా 3% లోపు, 72రోజులుగా 5% లోపే ఉంటోంది.
భారత పోటీ ప్రోత్సాహక సంఘం
ఆర్థిక మంత్రి శ్రీమతి నిర్మలా సీతారామన్ చెన్నైలోని కాంపిటీషన్ కమిషన్ ఆఫ్ ఇండియా యొక్క దక్షిణ ప్రాంతీయ కార్యాలయాన్ని ప్రారంభించారు
కేంద్ర ఆర్థిక, కార్పొరేట్ వ్యవహారాల మంత్రి శ్రీమతి నిర్మల సీతారామన్ ఈ రోజు వర్చువల్ విధానం చెన్నైలోని కాంపిటీషన్ కమిషన్ ఆఫ్ ఇండియా  ప్రాంతీయ కార్యాలయాన్ని  కేంద్ర ఆర్థిక, కార్పొరేట్ వ్యవహారాల సహాయ మంత్రి శ్రీ అనురాగ్ సింగ్ ఠాకూర్ సమక్షంలో ప్రారంభించారు.
ఈ వర్చువల్ ప్రారంభోత్సవ కార్యక్రమంలో కార్పొరేట్ వ్యవహారాల మంత్రిత్వ శాఖ కార్యదర్శి శ్రీ రాజేష్ వర్మ, సిసిఐ చైర్పర్సన్ డాక్టర్ సంగీత వర్మ, శ్రీ బిఎస్ బిష్ణోయ్, సిసిఐ సభ్యులు, సిసిఐ కార్యదర్శి శ్రీ ఎస్.ఘోష్ దస్తీదర్ మరియు సిసిఐ అధికారులు పాల్గొన్నారు.
సిసిఐ చైర్పర్సన్ శ్రీ అశోక్ కుమార్ గుప్తా ఆర్థిక మంత్రి శ్రీమతి నిర్మలా సీతారామన్కు స్వాగతం పలికారు. మరియు సిసిఐ చెన్నై కార్యాలయాన్ని ప్రారంభించినందుకు కృతజ్ఞతలు తెలిపారు. చెన్నైలోని ప్రాంతీయ కార్యాలయం సిసిఐ యొక్క ప్రాంతీయ ఉనికిని పెంపొందించే దశ అని పేర్కొన్నారు. ఆర్థిక వ్యవస్థలో పోటీని పెంపొందించడంలో రాష్ట్రాలు ముఖ్యమైన వాటాదారులుగా ఉండటంతో ఫెడరల్ రెగ్యులేటర్గా తన విధులను నెరవేర్చాలని ఆయన ఉద్ఘాటించారు.
చెన్నైలోని సిసిఐ కార్యాలయం ఢిల్లీ కార్యాలయంతో సమన్వయం చేసుకోవడంతో పాటు దర్యాప్తు, న్యాయవాద పనితీరును సులభతరం చేయడానికి ఒక కార్యాలయంగా పనిచేస్తుంది. ఈ ప్రాంతీయ కార్యాలయం తమిళనాడు, కేరళ, కర్ణాటక, ఆంధ్రప్రదేశ్, తెలంగాణ మరియు కేంద్రపాలిత ప్రాంతాలైన పుదుచ్చేరి మరియు లక్షద్వీప్ అవసరాలను తీర్చనుంది.
సిసిఐ ప్రయత్నాల పట్ల ఆర్థిక మంత్రి శ్రీమతి నిర్మలా సీతారామన్ సంతృప్తి వ్యక్తం చేశారు. మరియు ఆర్థిక వృద్ధి మరియు అభివృద్ధి ప్రయత్నాలలో ఫెసిలిటేటర్గా ఉండవలసిన అవసరాన్ని నొక్కి చెప్పారు. ఆర్థిక మంత్రి, సహాయమంత్రి మరియు ఎంసీఏ కార్యదర్శిలకు సిసిఐ కార్యదర్శి కృతజ్ఞతలు తెలిపారు.
సమాచార, ప్రసార మంత్రిత్వ శాఖ
సీనియర్ ఇండియన్ ఇన్ఫర్మేషన్ సర్వీస్ ఆఫీసర్, పి.ఐ.బి విజయవాడ అదనపు డైరెక్టర్ జనరల్ శ్రీ వి.రవి రామకృష్ణ కన్నుమూత
పత్రికా సమాచార కార్యలయం , విజయవాడ అదనపు డైరెక్టర్ జనరల్ శ్రీ వి. రవి రామకృష్ణ ఈ తెల్లవారుజామున అనారోగ్యంతో కన్నుమూశారు. ఈయన 1991 బ్యాచ్ కు చెందిన ఇండియన్ ఇన్ఫర్మేషన్ సర్వీస్ అధికారి. ఇప్పటి వరకు తన పదవీ కాలంలో ఎన్నో ప్రతిష్టాత్మకమైన పదవులను అలంకరించారు. డిడి న్యూస్, ఆల్ ఇండియా రేడియో, పత్రికా సమాచార కార్యాలయం, బ్యూరో ఆఫ్ అవుట్ రీచ్ అండ్ కమ్యూనికేషన్లో శ్రీ రవి రామకృష్ణ వివిధ హోదాలలో పనిచేశారు. డిడి న్యూస్ 24/7 ఛానెల్ను ప్రారంభించిన బృందంలోని కీలక సభ్యుల్లో ఈయన కూడా ఒకరు. గతంలో కాబూల్లో ప్రసార భారతి కరస్పాండెంట్గా పనిచేసిన ఈయన, ఆఫ్ఘనిస్తాన్లో గందరగోళం, సంఘర్షణ సవాళ్లతో కూడుకున్న పరిస్థితుల్లోనూ క్షేత్ర స్థాయి నుంచి ప్రత్యేక నివేదికలను అందించారు. పిఐబి విజయవాడ లో బాధ్యతలు చేపట్టడానికి ముందు ప్రధాన మంత్రి కార్యాలయంతో పాటు న్యూఢిల్లీలోని సమాచార, ప్రసార మంత్రిత్వ శాఖలో పబ్లిసిటీకి సంబంధించిన కార్యకలాపాలు ఈయన ప్రత్యక్ష పర్యవేక్షణలో జరిగేవి.
శ్రీ రవి రామకృష్ణ విశాఖపట్నం వాస్తవ్యులు. బాపట్ల వ్యవసాయ కళాశాలలో చదివారు. కళల పట్ల అపారమైన ఆసక్తి ఉన్న వ్యక్తి. ఈయనకు వీణావాద్యంలో ప్రత్యేక నైపుణ్యం ఉంది. సీనియర్లు, సహోద్యోగులు ఈయనను డైనమిక్ అధికారిగా అభివర్ణిస్తారు. కొత్త సవాళ్లను ఎదుర్కోవడానికి ఎల్లప్పుడూ సంసిద్ధంగా ఉండేవారు. ముందుచూపుతో కూడిన మార్గదర్శకత్వం, నాయకత్వాన్ని అందించడంలో ఎంతో గొప్ప వ్యక్తి గా ఈయనకు పేరుంది. కలుపుగోలుతనంతో అందరితో కలివిడిగా ఉండే శ్రీ రవి రామ కృష్ణ ను ఇండియన్ ఇన్ఫర్మేషన్ సర్వీస్ అధికారులయిన ఆయన సహచరులు, జూనియర్లు ఎల్లవేళలా గుర్తుంచుకుంటారు.
కేంద్ర సమాచార , ప్రసార శాఖ మంత్రి శ్రీ అనురాగ్ ఠాకూర్, ఆ శాఖ సహాయ మంత్రి శ్రీ ఎల్. మురుగన్ శ్రీ రవి రామకృష్ణ కన్నుమూత పట్ల సంతాపం వ్యక్తం చేశారు.
DS/SH
DS/SH
(Visitor Counter : 111
మంత్రిమండలి
జపాన్ కు మరియు దక్షిణ కొరియా కు ఎమ్ఎమ్టిసి లిమిటెడ్ ద్వారా ఇనుప ఖనిజం సరఫరాకు సంబంధించిన దీర్ఘకాలిక ఒప్పందాలకు ఆమోదం తెలిపిన కేంద్ర మంత్రివర్గం
ఎమ్ఎమ్టిసి లిమిటెడ్ ద్వారా జపాన్ కు చెందిన స్టీల్ మిల్స్  మరియు దక్షిణ కొరియా కు చెందిన పోస్కో కు + 64 శాతం ఎఫ్ఇ కంటెంట్ గ్రేడు ఇనుప ఖనిజాన్ని  సరఫరా చేసేందుకు ఉద్దేశించిన దీర్ఘకాలిక ఒప్పందాల  ను మరో 5 సంవత్సరాల కాలం పాటు  నవీకరించేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
వివరాలు:
- ప్రస్తుత ఎల్టిఎ లు 31.3.2018 వరకు చెల్లుబాటు అవుతాయి. జపాన్ కు చెందిన స్టీల్ మిల్లు లతోను, దక్షిణ కొరియా కు చెందిన పోస్కో తోను నవీకరించినటువంటి ఎల్టిఎ లు 5 సంవత్సరాల కాలం పాటు- అనగా 1.4.2018 నుండి 31.3.2023 వరకు- వర్తిస్తాయి.
ii. ఎల్టిఎ లో భాగంగా ప్రతి సంవత్సరం ఎగుమతి చేయవలసిన ఇనుప ఖనిజం నాణ్యత 3.80 మిలియన్ టన్నులు  నుండి 5.50 మిలియన్ టన్నులు  వంతున ఉంటుంది. దీనిని ఎన్ఎమ్డిసి మరియు ఎన్ఎమ్డిసి యేతర సంస్థల నుండి స్వీకరిస్తారు. బైలాడీలా లంపుల తాలూకు ఎగుమతికి సంబంధించిన పరిమాణాత్మక గరిష్ట పరిమితి సంవత్సరానికి 1.81 మిలియన్ ఎమ్టి లు గాను మరియు బైలాడీలా ఫైన్స్ రకం ఎగుమతికి సంబంధించిన పరిమాణాత్మక గరిష్ఠ పరిమితి సంవత్సరానికి 2.71 మిలియన్ ఎమ్టి లు గాను ఉంటుంది.
iii. ఈ ఎల్ టి ఎ లో భాగంగా ఎమ్ఎమ్టిసి లిమిటెడ్ ద్వారా జెఎస్ఎమ్ లకు మరియు దక్షిణ కొరియా కు చెందిన పోస్కో కు సరఫరా చేయాలని ప్రతిపాదించిన ఇనుప ఖనిజం రాశులు 64 శాతానికి మించిన ఎఫ్ ఇ గ్రేడ్ కంటెంట్ తో ఉండాలని ప్రతిపాదించడమైంది. దీని తాలూకు వివరణ ను దిగువన పేర్కొనడమైంది:-
|
|
జపాన్ కు చెందిన స్టీల్ మిల్లులు
|
|
ఒక్కొక్క సంవత్సరానికి 3.00 - 4.30 మిలియన్ టన్నులు
|
|
దక్షిణ కొరియా కు చెందిన పోస్కో
|
|
ఒక్కొక్క సంవత్సరానికి 0.80 - 1 .20 మిలియన్ టన్నులు
iv. ఎఫ్ఒబి ధర లో 2.8 శాతం ట్రేడింగ్ మార్జిన్ తో ఎమ్ఎమ్టిసి ద్వారా సింగిల్ ఏజెన్సీ కార్యకలాపాలు మరియు ఎగుమతులకు సంబంధించి ఇప్పుడున్న విధానం ఇక ముందూ కొనసాగనుంది.
లాభాలు:
ఎల్టిఎ లలో భాగంగా ఇనుప ఖనిజం ఎగుమతి వల్ల భారతదేశానికి చిరకాల భాగస్వామ్య దేశాలైన జపాన్ మరియు దక్షిణ కొరియా లతో ద్వైపాక్షిక బంధాలను పటిష్టం చేయడంతో పాటు ఒక భద్రమైన ఎగుమతి విపణి ఏర్పడటానికి తోడ్పడగలదు; తత్ఫలితంగా విదేశీ మారక ద్రవ్య ప్రవాహానికి మార్గాన్ని ఏర్పరచగలదు కూడా.
ఈ ఒప్పందం ఫలితంగా, భారతదేశం తన ఖనిజాలకు అంతర్జాతీయ విపణిని సాధించుకోవడమే కాకుండా గనుల తవ్వకం, లాజిస్టిక్స్, ఇంకా తత్సంబంధిత రంగాలలో ప్రత్యక్ష ఉపాధికి, పరోక్ష ఉపాధి కి వీలు కల్పించి తద్వారా ఒక స్థిరమైన ఆర్థిక వ్యవస్థ కు దోహదపడగలదు.
పూర్వరంగం:
జపాన్ కు ఇనుప ఖనిజాన్ని భారతదేశం సుమారు ఆరు దశాబ్దాల క్రితం నుండి ఎగుమతి చేస్తోంది. అంతేకాకుండా జపాన్ తో భారతదేశం ద్వైపాక్షిక సంబంధాలలో ఈ అంశం ఒక విడదీయరాని అంతర్భాగమైపోయింది. 1963 నుండి జపాన్ స్టీల్ మిల్లులకు, 1973 నుండి దక్షిణ కొరియా కు ఎమ్ఎమ్టిసి ఇనుప ఖనిజాన్ని సరఫరా చేస్తూ వస్తోంది. జపాన్ కు చెందిన స్టీల్ మిల్లులకు మరియు దక్షిణ కొరియాకు చెందిన పోస్కో కు మూడు సంవత్సరాల పాటు ఇనుప ఖనిజాన్ని సరఫరా చేసేందుకు ప్రస్తుతం అమలులో ఉన్న ఎల్టిఎ లు 2018 మార్చి నెల 31 తో ముగుస్తున్నాయి. మూడు సంవత్సరాల కాలానికి గాను- అంటే 2015 నుండి 2018 వరకు- ఇనుప ఖనిజాన్ని జపాన్ స్టీల్ మిల్లులకు మరియు దక్షిణ కొరియా కు చెందిన పోస్కో కు సరఫరా చేసేందుకుగాను దీర్ఘకాలిక ఒప్పందాలను కుదుర్చుకొనేందుకు ఎమ్ఎమ్టిసి లిమిటెడ్ కు 24.06.2015 నాడు జరిగిన మంత్రివర్గ సమావేశం అధికారమిచ్చింది.